Alūksnes iela (Rīga)

Alūksnes iela ir iela Rīgā, Ziemeļu rajonā, Pētersalā. Alūksnes iela sākas krustojumā ar Pētersalas ielu un beidzas krustojumā ar Mastu ielu, nekrustojot citas ielas. Ielas garums ir 170 metri, tā visā garumā klāta ar asfalta segumu. Alūksnes ielā ir daudzstāvu namu apbūve.

Iela ir nosaukta Alūksnes pilsētas vārdā.

 Vēsture 
Vēsturiski iela nosaukta par Marienburgas ielu (Marienburger Str.; Marienburga — Alūksnes vēsturiskais nosaukums). 1920. gadu sākumā nosaukums latviskots — Alūksnes iela. Līdz 1940. gadam ielā bija tikai trīs nami (tikai nepārnumuru pusē — 1., 3. un 5.). Nams nr. 2 uzcelts pēc Otrā pasaules kara. 1920.—1930. gados šajā ielā atradās astoņi veikali (pārtikas preču un vīnu tirgotavas).Alūksnes iela // Zalcmanis R., Pētersons B., Sīpola I., Pētersone I., Kalniņa G. Rīgas ielas : Enciklopēdija. — Rīga: Priedaines, 2001. — 1. sēj. — 137. lpp. — ISBN 9984-687-05-8.

Alūksnes ielas pirmā un trešā nama arhitekts ir Konstantīns Pēkšēns, piektā nama arhitekts — Augusts Malvess.

 Ielu savienojumi 
Alūksnes iela ir savienota ar šādām ielām:
 Pētersalas iela (T veida krustojums)
 Mastu iela (T veida krustojums)

 Skatīt arī 
 Pētersala-Andrejsala
 Mazā Alūksnes iela

 Atsauces 

Kategorija:Ielas Pētersalā-Andrejsalā
Kategorija:Ziemeļu rajons